MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Kaugel asuv Indoneesia
on siin kandis tuntud kui paradiisi maa,
kus on sõbralikud inimesed ja maitsev toit.
Bali maailmakuulsad rannad
ahvatlevad inimesi ujuma, sukelduma ja kosutama end.
Indoneesia on ka rahvastiku poolest maailma kõige suurem maa,
ning ühtlasi elab seal kõige enam moslemeid.
Paljudel sealsetel moslemite saartel seistakse kristlusele tugevalt vastu.
Märtrite Hääle tegevjuht Hannu Lahtinen
naases just hiljaaegu Indoneesiast.
Nii saamegi kuulda, kuidas ta reis läks
ja kuidas me sealsetel töörinnetel läheb?
Hannut intervjueerib toimetaja Sari Palomäki.
Tere tulemast vaatama saadet "Märtrite Hääl"!
Ja tere tulemast saatesse Hannu Lahtinen!
Tänan!
Me räägime täna Indoneesiast.
Enne, kui läheme su reisi juurde, millelt äsja naasesid,
siis räägi palun pisut Indoneesia taustast.
Tegu on ju maailma suurima saareriigiga.
Tegu on tõesti äärmiselt suure saarestikuga.
Öeldakse lausa, et see on kogu Euroopa suurune.
Mulle endalegi jõudis mu viimase reisi ajal
selle maa suurus kohale,
kui lendasin pealinnast Jakartast Paapuasse,
mis asub Paapua Uus-Guinea piiril.
Ainuüksi see lend kestis üle 5 tunni.
Indoneesias elab täna 269 miljonit inimest.
Suurem osa rahvast on nooremapoolsem
ja seal on palju erinevaid rahvagruppe ja hõime.
Maailma mõistes elab seal ka kõige enam moslemeid,
kuigi seal on ka kristlasi.
Küsisin oma reisi ajal, kui palju kristlasi seal elab
ja sain vastuseks mitmeid erinevaid vastuseid.
Kuid sealne valitsus ei fikseerigi ametlikult
sealsete kristlaste arvu,
kuna see kasvab pidevalt.
Indoneesia on selles mõttes positiivse näiduga maa,
et kristlus kasvab seal kiiremini kui islam.
Väga huvitav ilming
ja väga huvitav kuulda kogu selle maa taustast.
Võin veel lisada nii palju,
et Indoneesiat tuntakse välise poolest kui tagasihoidlikku maad.
Põhiseaduse kohaselt omab seal õigusi viis erinevat usundit,
kus ristiusk on siis üks nendest.
Kuigi samas tõusevad seal esile
mitmed teistsugusedki nähtused ja suured erinevused.
Päris paljudes piirkondades on tõusnud esile
radikaalseid islamirühmitusi, kes saadavad korda terroriakte.
Koguduste vastu on toimunud
nii pommiähvardusi, enesetapu-rünnakuid kui muud sellist,
nii et seal on ka ohtlikke piirkondi.
Erinevusi esineb ka provintside vahel.
Näiteks Aceh'i provintsis Sumatra saare põhja osas
kehtib enam kui tugevalt šaria seadus
ja kristlaste olukord seal on ikka väga halb
tänu reaalsele tagakiusule.
Mõeldes ka Indoneesiale tervikuna, siis tegu on tüüpilise riigiga,
kus valitsus soosib just moslemeid, andes neile palju eesõigusi.
Vähemus-usundite suhtes soositakse alati ikka islamit.
Sageli aga juhtub seal sedagi,
et pered ise haaravad võimu enda kätte
ja võivad olla väga julmad oma pereliikmete suhtes,
kes on pöördunud islamist kristluse poole.
Ka kristlaste laste olukord koolis on üsna raske.
Kristlased kogevad füüsilist vägivalda
ja aegajalt neid isegi tapetakse nende usu pärast.
Märtrite Hääl on aastaid toetanud üht sealset kooli,
mis koolitab välja eesliini evangeliste.
Oled isegi käinud mitmeid kordi neid evangeliste õpetamas.
See "eesliini evangelist" tundub väga sõjaväelise terminina.
Ava meile siis palun veidi, mida see tegelikult tähendab?
Need "eesliini evangelistid", kellest me Märtrite Hääles räägime,
tähendab neid Jumala poolt kutsutud noori neide ja noormehi, mehi ja naisi,
kes lähevad sellistesse piirkondadesse,
kus inimesed pole Jeesusest veel midagi kuuldud.
Nad lähevad selles mõttes eesliinile,
et nad lähevad selliste hõimude ja rahvaste sekka,
kes ei tea veel midagi evangeeliumi tõest.
Nii et võib öelda küll,
et see kool seal Indoneesias on üsna kui sõjakooli moodi.
Seal valitseb väga tugev distsipliin.
Seal pole ärkamiseks äratuskella vajagi,
sest hommikul kell 4
antakse tugev hoop suure auto velje pihta
ning eripaigust hakkab kostuma palveid ja laulu.
Nad palvetavad tundide viisi
ja tänu palveketile on seal 24/7 palve käimas.
Isegi, kui õpilased on tunnis, on keegi juhtkonnast palves.
Nad ütlevad õpilastele,
et neid läkitatakse kui lambaid huntide keskele,
mistõttu nad peavad õppima koolis, kuidas palvetada ja saada varustatud,
sest muidu nad ei jää lihtsalt ellu neis rasketes olukordades.
Mulle nii meeldib see kool,
sest see on nii erinev paljudest teistest koolidest.
Mitmed teised kristlikud õppeastused valmistavad ette töötegijaid
juba olemasolevate koguduste ja kirikute jaoks.
Aga selle kooli visioon ja südame igatsus on,
et evangeelium Jeesusest Kristusest jõuaks iga inimeseni.
Kõik peavad saama kuulda seda igavikulist sõnumit
ja selleks neid õpilasi varustataksegi,
kellest paljud lähevadki just sellistesse piirkondadesse.
Mis teemadel sa ise seal õpetasid?
Kui mõelda sellele,
et neid saadetakse kui lambaid huntide keskele,
siis see kätkeb endas nii ohte, raskusi kui isegi tagakiusu.
Tegu pole mingi lihtsa ülesandega.
See on sama, kui Paulus kirjutab noorele Tessaloonika kogudusele,
hoiatades neid juba heaga ette,
et ristiusk ja Jeesuse järgimine kätkevad endas ka selliseid aspekte.
See pole alati nii lihtne,
vaid toob endaga kaasa vastuolusid, tagakiusu ja võib-olla isegi tapmist.
Paulus hoiatas neid juba ette,
et nad võivad sattuda raskustesse ja kogeda tagakiusu.
Me valmistame kõigil oma tööpõldudel kristlasi ette,
et nad võivad kogeda tagakiusu
ja õpetame, kuidas sellesse suhtuda ning kuidas sellega toime tulla.
Ühtlasi, andes endale aru, millisel maal ma viibin,
räägin ma loomulikult ka moslemitega seotud aspektidest.
Minult küsitakse selle kohta üsna palju.
Kohtasid seal kindlasti ka selliseid inimesi,
kes olid kunagi moslemid, aga on nüüd kristlased.
Usun, et sul oli palju huvitavaid kohtumisi.
Jaga meile palun mõnest sellisest.
Peab tõdema,
et kõigi nende aastate jooksul, mis ma olen seal käinud,
peab end vahel ikka näpistama, et mõista, on see unes või ilmsi?
Sest seal on palju imelisi lugusid.
Mõtlen hetkel ühe noormehe peale, kellest Soomes tuleb ka raadiosaade.
Ta on pärit väga nö rangest moslemi-piirkonnast.
Ta isa on üks olulisemaid moslemite juhte,
kelle hoolde on lausa usaldatud päris mitmed mošeed.
Isa saatis on poja ühte islami kooli,
eesmärgiga, et ta pojastki võiks saada imaam
ja islami õpetaja ning levitaja.
Kõik ta vennadki olid samal teel,
aga kuna ta oli vanim poeg, oli tal kui topelt vastutus selles loos.
See noormees ütles mulle,
et ta ei vääri seda armastust, mida on Jeesuse poolt kogenud,
kuna ta tõesti vihkas kristlasi.
Küsisin, mispärast ta neid siis vihkas
ja ta vastas, et koraani-koolis õpetati neid vihkama kristlasi.
Küsisin, miks neid siis vihkama pidi?
Ta ütles, et neile õpetati, et vaid islamis peitub igavene elu
ja kõik teised on valeusulised ning kuuluvad põrgusse.
Ta rääkis, kuidas ta kasvas oma ülesannetes,
nii et temast sai islami õpetaja
ja temalt küsiti nõu, kuidas rakendada šaria seadust
ja üldse ka kõike muud islami seadustega seonduvat.
Ta oli lõpuks isegi ühe suure islamiorganisatsiooni juht.
Siis aga sattus nende pere majanduslikesse raskustesse
ja see tekitas nende seas tülisid.
Nii kolis ta naisega ühte teise linna
ja hakkas seal looma üht moslemite kogukonda.
Kord viis ta selle seltskonna ühele suurele moslemite üritusele,
kus praktiseeriti rituaalseid palveid.
Siis aga juhtus midagi.
Ta nägi unes risti ja talle,
kuid ta ei mõistnud, mida see tähendab.
Ta arvas, et tegu on kurja vaimuga, kes püüab ta palvetamist segada,
mistõttu ta püüdis seda "kurja vaimu" ära ajada.
Järgmisel ööl nägi ta uuesti unes nii risti kui talle.
Ta oli suures segaduses.
Kolmandal ööl jälle sama unenägu - rist ja tall.
Ja siis korraga ta mõtles,
kas risitusu Jumal püüab teda tõesti kõnetada?
See tekitas temas vastuolu, kuniks ta nägi kirgast valgust
ja ta mõistis, et Jeesus püüab teda kõnetada.
Nii hakkas ta otsima Koraanist lisainfot Jeesuse kohta,
keda mainitakse Koraanis 93 korda.
Nii et Koraanis räägitakse Jeesusest päris mitmeid kordi.
Ta ütles oma naisele, et plaanib hakata kristlaseks,
kuna kristlaste Jumal on teda kõnetanud.
Naine läks täiega põlema selle peale ja tüli oli täiega majas.
Kogu lugu lõppes abielulahutusega.
Mehe vanemad kutsuti ka kohale,
kes viskasid ta perekonnast välja ja ütlesid, et ta pole enam nende poeg
ja on nende jaoks otsekui surnud.
Nii hulkus ta mõnda aega mööda linnatänavaid,
kuniks hakkas palvetama ja küsima, kuidas sealt edasi minna?
Ta hakkas lugema Psalme ja evangeeliume.
Ta kaotas nii oma pere, naise, kodu, töö kui kõik, mis tal oli,
aga samas tahtis täiega toetuda Jeesusele ja elada Talle.
Ta sai ristitud ja järgib nüüd Jumalat.
Küsides ta käest, kuidas tal läheb, on lausa uskumatu, mis toimub!
Tal on südames ülikooli noored.
Omades ise sama tausta, ta teab,
kuidas nende moslemi-üliõpilastega rääkida.
Nad korraldavad "otsijatele" teatud koosolekuid.
Neile aga, kes on tõeliselt asjast huvitatud
ja tahavad anda oma elu Jeesusele,
nemad kogunevad veel omaette.
Neid noori üliõpilasi saab pidevalt päästetud
ja nende jaoks mõeldud gruppe on nüüdseks vähemalt kümme.
Just selliste noortega ma seal kohtusingi.
Nad maksavad kristlaseks saamise eest
ikka väga kõrget hinda.
Kuid me kuuleme raadiointervjuud selle noormehega
juba millalgi kevadel nüüd.
Kuid sa külastasid ka Paapuad, mis asub hästi kaugel Ida-Indoneesias
Paapua on selles mõttes huvitav paik,
sest seal on kaalutud Paapua lahku löömist Indoneesiast.
Kuidas sa seda olukorda kirjeldaksid?
Paapua on väliselt ju samuti ütlemata ilus paik.
Vaikse ookeani rannik, imelised mäed ja imekaunis loodus.
Paapua pärast on olnud palju sõdimist,
kuna tegu on koloniaalmaaga, mis kuulus algselt Hollandile,
aga mis hiljem anti üle Indoneesiale.
Täna aga on üks suur ja oluline teema see,
et Indoneesia soosib
moslemi-perede kolimist Paapuasse.
On lausa öeldud,
et vaid moslemi-peredele antakse võimalus sinna kolida.
Tegu aga on väga kristliku piirkonnaga.
Seal on lausa üks paik,
mida kutsutakse gospel linnaks (Gospel City)
ehk evangeeliumi linnaks.
Seal on palju palvelaid jne.
Nüüd aga on tõusnud esile ka terrorismi teema.
Ka seal lähedal, kus ma olin, oli pomm plahvatanud.
Nii et Paapuat püütakse väga tugevalt islamiseerida.
Sain külastada Paapuat koos ühe oma professorist sõbraga,
kellega koos õpetasime sealseid evangeliste,
kuidas jõuda sinna kolivate moslemiteni.
Nad ütlesid, et oleme seal just õigel ajal,
et aidata neil häälestada oma südamed õigele lainele,
hakata palvetama
ja rääkida moslemitele Jumala armastusest.
Vaatame siinkohal vahele ühe väikese videoklipi,
mille seal filmisid.
Tegu on ülistushetkega ühes Paapua koguduses.
Kuulsid Paapualgi mitmeid väga liigutavaid lugusid.
Kohtusid ka ühe naisevangelistiga, kelle poja Jeesus tervendas.
Räägi palun lühidalt sellestki.
Sel naisel on samuti moslemi taust.
Ta ootas oma poega,
kui arst ütles talle, et ta peagi sündival pojal pole luid.
Tal olid teatud luud puudu ja olukord oli tõsine.
Naine hakkas nutma ja palvetama Allahi poole,
lootes, et Muhamed ilmutab end talle.
Kuid temagi nägi eredat valgust, mis ilmus talle.
See valguskuju, kes talle ilmus, ütles:
"Mina tervendan su poja, mistõttu ära karda."
Temagi puhul juhtus sama,
mida kuuleb väga paljude lugude puhul.
Inimesed tunnistavad,
et see kirgas valgus on Jeesus Kristus.
Poeg sündis täiesti tervena ja naine lausa kiljus rõõmust.
Küla rahvas küsis, mis juhtus
ja naine vastas, et Jeesus kinkis talle terve poja.
Inimesed muidugi pahandasid, et ta tõi au Jeesusele,
mispeale teda peksti keppidega ja ta heideti isegi vangi.
Teda on mitmeid kordi vangistatud ja kui ta on küsinud: "Miks?",
on vastatud, et islami hülgamise tõttu.
Jeesus ilmus talle millalgi hiljem uuesti,
öeldes talle: "Mina olen tee, tõde ja elu.
Räägi minust neile inimestele."
Tegu on väga julge naisega.
Teda on mitmeid kordi kinni peetud,
kuid igakord, kui ta on jälle vabaks saanud,
on ta ka jälle läinud jagama Jeesusest.
Ja temagi intervjuud saame hiljem raadiost kuulda.
Sa tunned ka sellist meest nagu Abraham Ben Moses.
Ta on su hea tuttav
ja te olete ilmselt koos jutlustanud ning Jeesusest rääkinud.
See endine hinnatud islami õpetaja pöördus avalikult ristiusku.
Kuidas see juhtus ja mis temast peale seda sai?
Ta oli väga tuntud islami õpetaja ja professor.
Ta üritas pöörata kristlasi islamiusku
ja lasi seetõttu tuua endale väikese Uue Testamendi,
et leida sealt vigu.
Kuid jõudes Matteuse 5:9'ni,
kus on öeldud: "Õndsad on rahutegijad...",
jõudis talle kohale, et tegu on tõega.
Ta pöördus Jeesuse poole
ja temast sai innukas Jeesusest jagaja.
Ilmselgelt kaotas ta oma hea töökoha ja turvalise olemise.
Kord jagas ta Jeesusest ühele taksojuhile, kes salvestas selle.
Politsei pidas ta kinni
ja Indoneesia televisioon filmis tema vangi viimist.
Talle anti võimalus öelda paar sõna
ja ta ütles, et ta sõnum on sama nii vanglast väljaspool kui seal sees.
Paljud vangis olnud moslemid on pöördunud Jeesuse poole,
kuulutades, et Tema on Issand ja kiites Teda.
Nägin temast üht videot, kus ta oli vanglas ja ütles:
"Tahan öelda kõigile: rääkige kõikjal Jeesusest!"
Siinkohal muide üks hea näide vangidele kirjutamisest.
Paljud siit Soomestki kirjutasid Abraham Mosese pojale
ja julgustasid teda ning palvetasid ta eest.
Kuniks meieni jõudsid sõnumid tema enneaegsest vabastamisest.
Ilma, et ta oleks loobunud oma usust Jeesusesse.
Nii et vangidele kirjutamine on ülimalt oluline.
Tema vabastamine oli tõesti võimas palvevastus.
Märtrite Hääl on toetanud seda Indoneesia piiblikooli
juba mitmeid aastaid.
Samas on me püüe olnud alati see,
et nii palju, kui võimalik,
aidata neil abisaajatel saada isemajandavateks.
Nii oleme käivitanud seal ühe hanke,
mis aitaks sellel evangeliste ettevalmistaval koolil
muutuda isemajandavaks.
Räägi palun sellest projektist lähemalt.
Olen tegevjuhina olnud nii rõõmus,
kui olen näinud mitmeidki kordaläinud projekte.
Käisin hiljaaegu Colombias,
kus tutvusin "Puhas vesi-puhas sõnum" projektiga,
mis algatati 5 aastat tagasi.
Panime tol korral õla alla
ja täna saab see küla omadega ise hakkama.
See ongi meie eesmärk.
Või Iraagis, Nahla linnas, kus aitasime rajada oma pagarikoja,
et nad saaks ise aidata iseennast.
Mul endal on kaks poega, kes on peagi astumas suurde maailma
siis meie kui vanemate asi on anda neile õige "moonakott" kaasa
mille abil nad saavad hakata ise enda eest hoolt kandma.
Sama lugu on Indoneesiaga.
Tegu on tohutult suure ja võrratu tööga.
Nüüdki on seal 155 noort, kes ütlevad: "Siin ma olen, Jeesus - läkita mind!"
Nad on valmis ohverdama oma elu.
Oleme selle raames mõelnud kalapaadi ostule
ja pidanud nendega ka selles osas nõu,
kuidas aidata neil saada ise majanduslikult hakkama.
Kalastamine on seal nr.1 elatusvahend.
Vett on ümberringi
ja iga päev püütakse tohutul hulgal kala.
Tänu ühele me sealsele partnerile oleme leidnud kalamehi
ja plaanime ka osta kalapüügi treileri.
Tänu sellele saab hakata teenima sissetulekut
neile eesliinile minevatele noortele evangelistidele.
Olen tõeliselt rõõmus Märtrite Hääle otsuse üle
osta neile see kalapüügi treiler,
tänu millele paljud noored saavad minna jumalariigi tööle.
Nii oleme usus alustanud selle treileri ehitamisega,
mis ongi juba ehitamisel.
See on üks imeline projekt, mida tasub toetada.
Issand tõesti õnnistagu rikkalikult seda kalapüügi treileri projekti!
Saagu see suureks õnnistuseks sellele koolile
ja leidku noored sellest julgustust liikumaks edasi.
Tahan veel lõpetuseks rääkida ajakirjast "Märtrite Hääl",
mis ilmub iga kahe kuu tagant.
Vahpealsetel aegadel ilmub aga meie uudiskiri.
Kui sul veel ei käi seda ajakirja,
telli see endale kindlasti!
Näed ekraanil me kontaktandmeid,
mille kaudu saad oma tellimuse teha.
Siin on palju juttu
meie erinevatest projektidest eripaigus üle maailma.
Lisaks palvesoove
ja ka võimalusi, kuidas aidata tagakiusatud kristlasi
eripaigus üle maailma.
Lisaks infot selle kohta, kuidas kirjutada vangidele.
Ajakirja tagakaanel on me kontaktid.
Olen nii rõõmus selle üle,
et paljud kogudused on tahtnud tellida endale
selle vangide toetamise paketi.
Seal on selged juhised, kuidas neile kirjutada.
Tellige see endale tasuta ja kirjutage vangidele,
ühtlasi ka palvetades nende eest nende rasketes olukordades.
Nii on.
Võite korraldada koguduses ka lausa eraldi ürituse,
kuhu võite kutsuda kellegi me ühingust
rääkima kõigest lähemalt.
Ühtlasi saab siis ka koos neid kirju kirjutada
ja palvetada nende vangide eest.
See on ka väga oluline töö.
Aitäh sulle, Hannu, selle intervjuu eest
ja eriliselt ka selle eest, et oled Märtrite Hääle tegevjuht.
Ole üliväga õnnistatud nii selles olulises töös
kui elus tervikuna!
- Tänan!
Aitäh sulle!
Tõlge: Anne-Ly Raukas